cyanic-selkie/wikianc huggingface dataset:
Puteri Impian 2 (album runut bunyi)
Album ini merupakan kerjasama pertama Amy bersama syarikat rakaman baru iaitu Sony Music Malaysia. Pun begitu, ketika album ini dipasarkan, syarikat rakaman lama Amy iaitu Pony Canyon menerbitkan album  The Best of Amy Mastura pada waktu yang hampir serentak.
Masjid Padang Lalang, Perak
Masjid Padang Lalang merupakan sebuah masjid di daerah Semanggol, Perak.
Masjid ( F ) Bukit Goh
Masjid ( F ) Bukit Goh merupakan sebuah masjid yang terletak di Felda Bukit Goh,  Mukim Kuala Kuantan 11,  25592 Kuantan, Pahang Darul Makmur.
Pentadbiran
Masjid ( F ) Bukit Goh memiliki nombor pendaftaran masjid No Daftar: MY-06-KTN-00106.
Petronas Methanol
Petronas Methanol (Labuan) Sdn. Bhd. (PMLSB) ialah anak syarikat Petronas. Ia dibentuk pada 1992 apabila Petronas membeli kilang metanol dari Sabah Gas Industries. Kilang itu telah ditugaskan di bawah Sabah Gas Industries pada tahun 1984 untuk menghasilkan metanol Gred AA menggunakan teknologi gabungan rendah tekanan Lurgi. Kilang ini terletak di pulau Labuan Malaysia.
Proses pengeluaran
Unit pengeluaran utama adalah:
Loji 2
Pada tahun 2005, kerja-kerja bermula pada loji metanol baru. Menggunakan teknologi MegaMethanol Lurgi, kilang itu mempunyai kapasiti papan nama 5000 mtpd, lebih daripada dua kali ganda daripada kilang sedia ada.
Loji 3
Pada pertengahan tahun 2019 'kerja-kerja bermula pada eksplorasi ke Laut Cust Reef Celebes oleh Mr.Pileh Sophian menggunakan sumber bahan-bahan penemuan komputer di Semporna, Selatan Laut Sulu. Sophian adalah pengasas untuk sumber Gas dan Minyak Minyak untuk Petronas Brands ke Malaysia dan Amerika Syarikat. Beliau adalah kejayaan tempatan yang pertama melaksanakan 1268A (Petroleum) dengan pengiktirafan oleh Pertubuhan Buruh Antarabangsa.
Petronas Fertiliser Kedah
thumb|250x250px| PETRONAS Chemicals Fertilizer Kedah Sdn Bhd, Gurun. PETRONAS Chemicals Fertiliser Kedah Sdn Bhd (PCFKSB) adalah syarikat pengeluar urea Malaysia dan anak syarikat milik penuh PETRONAS Chemicals Group Berhad. Terletak berhampiran bandar Gurun di negeri Kedah, Malaysia, syarikat itu terlibat dalam pembuatan petrokimia, terutamanya menghasilkan urea butiran untuk digunakan dalam industri pertanian tempatan dan asing.
Latar belakang syarikat
Sebagai sebahagian daripada Bahagian Petrokimia Petronas gergasi minyak Malaysia, produk utama PCFKSB adalah urea granular, dengan ammonia dan metanol sebagai hasil sampingan dari proses pembuatan. Pada masa ini, kilang itu mempunyai pengeluaran urea bernilai 2100 MT setiap hari. Produk urea PCFKSB juga digunakan dalam proses pembuatan petrokimia derivatif tambahan seperti plastik, gam, serat sintetik, getah tiruan dan pelincir.
Kebanyakan produk PCFKSB dipasarkan oleh MITCO Sdn Bhd, cabang pemasaran untuk petrokimia di Petronas, dan dieksport melalui terminal eksport dermaga yang terletak di Butterworth, Pulau Pinang yang bersambung dengan loji pengeluaran utama oleh kereta api.
Kyjovice (Daerah Znojmo)
Kyjovice merupakan sebuah kampung dan kawasan perbandaran yang terletak di daerah Znojmo, wilayah Moravia Selatan, Republik Czech.
Suda Srilumduan
Suda Srilumduan (สุดา ศรีลำดวน) (June 22, 1963 - ) wanita penyanyi Thai.
Sekolah Kebangsaan Koromoko
Sekolah Kebangsaan Koromoko atau nama ringkasnya SK Koromoko, merupakan sebuah Sekolah kebangsaan yang terletak di Peti Surat 281.
Pada 2009, Sekolah Kebangsaan Koromoko memiliki 37 pelajar lelaki dan 37 pelajar perempuan, menjadikan jumlah keseluruhan murid seramai 74 orang. Ia mempunyai seramai 13 orang guru.2009
Sejarah
SK Koromoko telah dimulakan pada tahun 1989. Pada masa itu sekolah ini telah meminjam sementara bangunan Balairaya untuk kegunaan pejabat guru dan kakitangan serta kelas dari tahun 1 ke tahun 3. Hanya pada tahun 1993, SK Koromoko telah berpindah ke tapak yang baru dengan dana kerajaan. Tapak yang baru ini lebih cantik kerana terletak di atas bukit berhadapan dengan laut. Tapak ini telah didermakan oleh mantan Ketua Anak Negeri Gunsalam Bin Unggus, AMN iaitu merupakan tapak rumah beliau yang telah dirobohkan bagi memberi laluan kepada pembinaan SK Koromoko.
Sekolah Kebangsaan Pasir Gajah, Kelantan
Sekolah Kebangsaan Pasir Gajah atau nama ringkasnya SK Pasir Gajah, merupakan sebuah Sekolah kebangsaan yang terletak di Ladang Pasir Gajah.
Pada 2009, Sekolah Kebangsaan Pasir Gajah memiliki 209 pelajar lelaki dan 209 pelajar perempuan, menjadikan jumlah keseluruhan murid seramai 418 orang. Ia mempunyai seramai 38 orang guru.2009
Frécourt
Frécourt ialah komun di jabatan Haute-Marne di kawasan Champagne-Ardenne di timur laut Perancis.
Hefersweiler
merupakan sebuah kawasan perbandaran terletak di daerah Kusel, Rhineland-Palatinate, Jerman.
Quemada
Quemada merupakan sebuah kawasan perbandaran di Sepanyol di Burgos, di komuniti autonomi Castile dan León.
Hinzweiler
merupakan sebuah kawasan perbandaran terletak di daerah Kusel, Rhineland-Palatinate, Jerman.
Lapangan Terbang El Alcaraván
Lapangan Terbang El Alcaraván atau juga Yopal, adalah sebuah lapangan terbang yang terletak di bandar Yopal, Colombia.
Lapangan Terbang El Alcaraván terletak pada kedudukan latitude N05* 19.1465', longtitude W72* 23.0488' pada ketinggian 313.33 meter dari aras laut..
Operasi Fajar 8: Teluk Aden
Operasi Fajar 8: Teluk Aden merupakan operasi ketenteraan oleh Tentera Laut Diraja Malaysia (TLDM) terhadap lanun Somalia di Laut Arab pada 20 Januari 2011, sehari sebelum dan dua hari operasi yang sama oleh Tentera Laut Republik Korea (18 Januari - 21 Januari). Dalam kejadian rampasan kapal dagang yang berlaku kira-kira 300 batu nautika timur negara Oman pada pukul 11.40 malam, Pasukan Perlindungan Kapal Malaysia telah menghantar sebuah helikopter penyerang dan 14 anggota komando TLDM dengan menggunakan dua buah bot tempur untuk menawan semula kapal dan menyelamatkan krew kapal. Selepas dua jam menghampiri kapal dagang tersebut, pihak TLDM berjaya menawan kembali kapal tersebut pada 20 Januari 2011 yang mengakibatkan tiga lanun cedera dalam pertempuran manakala empat lagi berjaya ditahan.
Rampasan
Pada 20 Januari 2011, jam 11.40 malam (waktu Malaysia), sebuah kapal dagang MT Bunga Laurel milik Jepun yang disewa oleh Syarikat Perkapalan Antarabangsa Malaysia Bhd (MISC Berhad) itu telah ditawan sekumpulan tujuh lanun warga Somalia yang bersenjatakan raifal automatik AK-47 dan pistol. Kejadian rampasan kapal MT Bunga Laurel itu berlaku kira-kira 300 batu nautika timur Muscat, Oman, dua jam selepas ia dipisahkan di kawasan 'selamat' setelah diiringi kapal TLDM itu melalui perairan Teluk Aden. Kumpulan lanun itu menaiki bot laju yang diturunkan dari sebuah kapal induk membawa seramai 18 lanun untuk menyerang kapal dagang berkenaan yang dalam perjalanan menghantar muatan minyak pelincir dan bahan kimia jenis ethylene dichloride dari Asia Barat ke Singapura. Krew kapal MT Bunga Laurel sempat mengaktifkan Sistem Amaran Keselamatan Kapal (SSAS) sebelum bersembunyi di bilik keselamatan khas yang terletak berhampiran bilik jentera kapal. Kesemua lampu dipadamkan dan enjin utama ditutup.
Menerima isyarat kecemasan
Pusat Laporan Kecemasan MISC yang menerima isyarat kecemasan pada jam 11:37 malam dari kapal MT Bunga Laurel cuba membuat panggilan telefon kepada kapal Bunga Laurel, tetapi tiada jawapan dari krew kapal tersebut. Tepat pada jam 11:40 malam, kapal sokongan Bunga Mas Lima menerima panggilan kecemasan dari MISC yang melaporkan bahawa kapal Bunga Laurel telah diserang dan lanun cuba menaiki kapal dengan menggunakan bot laju. Kapal induk lanun juga dilaporkan berada di kawasan itu. Bertindak daripada panggilan kecemasan itu, pada jam 1:20 pagi, dua buah bot laju dengan 14 anggota komando Pasukan Khas Laut TLDM yang diketuai oleh Leftenan Komander Maznan Bin Said dan Leftenan Noor Asri Bin Roslan telah diaturgerak dari Bunga Mas Lima yang berada kira-kira 14 batu nautika (25.9 kilometer) bergegas ke lokasi kejadian untuk membantu. Pada masa yang sama, sebuah helikopter penyerang Fennec TLDM yang dilancarkan kapal sokongan Bunga Mas Lima khusus bagi tujuan pemantauan dan bantuan tembakan dari udara. Tembak menembak antara pihak lanun yang berada di atas kapal Bunga Laurel dan anggota penembak tepat dari kapal Bunga Mas Lima dan helikopter Fennec TLDM. Tembakan padu dari helikopter berjaya menghalang kumpulan lanun di atas kapal induk memberi bantuan kepada rakan mereka yang berada di atas kapal dagang yang dirampas.
TLDM bertindak pantas
Difahamkan, tujuh daripada 18 lanun yang merancang serangan itu dari sebuah kapal induk berlabuh tidak jauh dari tempat kejadian. Bertindak atas panggilan kecemasan itu, PASKAL TLDM diatur gerak untuk misi menyelamat menggunakan MT Bunga Mas Lima yang berada kira-kira 14 batu nautika dari tempat kejadian. Sebuah helikopter tempur Fennec milik TLDM yang dilancarkan dari Bunga Mas Lima turut digunakan dalam misi berisiko tinggi itu, khususnya bagi tujuan pemantauan dan serangan udara. Selepas berbalas tembak, kapal Bunga Laurel berjaya ditawan semula kira-kira jam 1.20 pagi. Dalam kejadian itu juga, kesemua tujuh lanun berkenaan berjaya ditahan dengan tiga daripadanya cedera ketika bertempur dengan pasukan keselamatan dan diberi rawatan oleh pasukan terbabit. Kecekapan PASKAL berjaya mengelakkan MISC daripada kehilangan kargo berkenaan yang dianggarkan bernilai RM30 juta dan 23 krew warga Filipina berjaya diselamatkan tanpa sebarang kecederaan. Kesemua tujuh lanun Somalia yang ditawan mengakui bahawa mereka telah menggunakan salah satu daripada kapal-kapal yang sebelum ini dirampas sebagai kapal induk mereka. Bagaimanapun status kerosakan kapal induk dan kecederaan pada lanun yang berada di atas kapal tersebut pada ketika itu tidak dapat dipastikan oleh kerana serangan itu dilakukan pada waktu malam. Selepas kapal tangki berada dalam keadaan selamat, pasukan keselamatan berjaya merampas senjata dan kelengkapan lanun. Beberapa laras raifal automatik AK-47 termasuk salah satu raifal AKM yang telah diubahsuai dan kelopak peluru yang dirampas, berserta dengan pistol separa automatik Tokarev TT-33 buatan Soviet dan peralatan lain.
Ucapan Perdana Menteri
Selepas berita mengenai kejadian itu sampai ke Malaysia, Perdana Menteri Malaysia, Datuk Seri Najib Tun Razak mengucapkan tahniah kepada PASKAL atas kejayaannya menyelamatkan kapal yang disewa oleh sebuah syarikat Malaysia yang dirampas sekumpulan lanun di Laut Aden, Somalia, beliau turut berkata kerajaan sedang mengkaji daripada sudut perundangan antarabangsa berhubung tindakan sewajarnya yang akan diambil terhadap lanun-lanun yang ditahan itu. Perdana Menteri berkata:
Menurut pegawai kanan Institut Maritim Malaysia, Nazery Khalid berkata tindakan PASKAL telah membuktikan bahawa Malaysia berkemampuan tinggi melindungi kepentingan maritim negara dan komitmennya dalam memerangi ancaman lanun. Laman rasmi International Maritime Bureau (IMB) yang berpangkalan di London berkata, sebelum mana-mana operasi dijalankan, pasukan penyelamat harus terlebih dahulu memastikan anak-anak kapal selamat sebelum menaiki kapal. Pada 22 Januari, berita kejayaan ini mula untuk tersebar di akhbar-akhbar dan media antarabangsa, seperti AFP dan Reuters, memetik kejayaan ini mula tersebar ke seluruh dunia.
The Best of Amy Mastura (album kompilasi)
The Best of Amy Mastura merupakan kompilasi pertama yang memuatkan lagu-lagu popular penyanyi Amy Mastura daripada 3 album terawalnya. Album ini diterbitkan oleh Pony Canyon setelah Amy berhijrah ke syarikat rakaman yang baru iaitu Sony Music Malaysia.
Ketika Amy sedang kerjasama bersama Sony Music Malaysia untuk menerbitkan album runut bunyi  OST Puteri Impian 2, Pony Canyon bertindak memasarkan album ini secara serentak.
Album ini memuatkan sebuah lagu bonus berjudul Akar serta double disc memuatkan bungkusan semula album Puteri.
Pertempuran Daumat al-Jandal
Pertempuran Daumat al-Jandal berlaku pada bulan Ogos 633 M. Selepas kemenagan tentera Islam dalam Perang Yamamah, Khalifah Abu Bakar menghantar seorang panglima dari Madinah, Iyadh ibn Ghanam bersama 4,000 orang perajurit ke Daumat al-Jandal (juga dieja "Daumatul Jandal") untuk menawan semula bandar itu daripada Bani Kalb yang murtad.
Hari pertempuran
Setibanya Khalid di Daumatul Jandal, beliau membahagikan tenteranya kepada dua pasukan di mana pasukan Iyadh berada di timur, utara dan barat bandar Daumatul Jandal manakala tentera Khalid sendiri berada di bahagian selatan iaitu di bahagian belakang bandar Daumatul Jandal.
Berbanding dengan taktik serang-lari-serang di dalam kempen menyebarkan Islam di Parsi, Khalid kali ini mengambil strategi dengan bertahan. Setelah bosan melihat tentera Islam tidak menggerakkan tenteranya, Judi ibn Rabiah melancarkan serangan ke atas Khalid dan Iyadh dengan membahagikan pasukannya kepada dua bahagian di mana pasukan yang terkuat yang diketuai oleh beliau sendiri digunakan untuk menyerang Khalid sementara yang lain dipimpin oleh Ukaidar bin Abdul Malik menyerang tentera Iyadh.
Setelah pasukan pemberontak murtad melancarkan serangannya, keseluruhan tentera Islam yang sedang mengepung bandar itu melancarkan serangan dari arah yang bertentangan menyebabkan pasukan pemberontak murtad tersepit seterusnya memaksa mereka berundur ke dalam bandar. Namun sebahagian tentera Islam pimpinan Iyadh berjaya mengawal pintu masuk ke bandar tersebut menyebabkan hampir kesemua pasukan pemberontak pimpinan Judi tewas dan beliau sendiri dibunuh.
Istana Billah
Istana Billah mempunyai reka bentuk sebuah rumah agam papan yang mengagumkan, dekoratif seni reka dalaman juga dilihat kemas sebagai suatu bentuk kesinambungan seni reka rumah besar raja masyarakat Mandailing ataupun Bagas Godang.
Istana ini terletak di atas sebuah bukit, rumah agam yang tersergam indah, dan sangat bagus tentu sesuai dengan persona bermaruah pemilik pertama - Raja Billah, bangsawan DiRaja yang berketurunan Sumatera, yang membuat rumahnya Perak dan sebagai tempat menghabiskan saki baki kehidupannya yang terakhir. Pembinaan istana ini telah selesai pada 1896, villa berkembar ini dilihat sebagai bangunan yang terbesar di Pekan Papan, Perak.
Terletak di sebelah rumah kayu yang berusia 128-tahun, (kini dikenali sebagai Rumah Asal), menghadap Masjid Lama Papan, rumah agam itu, yang kini dirujuk sebagai Besar Rumah, telah dibina oleh Raja Billah apabila beliau diangkat sebagai penghulu Papan. Berdasarkan kenyataan pakar sejarah Mandailing tempatan iaitu Abdur-Razzaq Lubis kepada New Straits Times, apabila Raja Billah dan pengikutnya telah mencapai beberapa ukuran kemakmuran, keprihatinan beliau mula bercambah bagi memastikan masa depan masyarakat Mandailing di Perak kekal terpelihara pada jangka masa yang lama. "Walaupun kebanyakan masyarakat Mandailing meninggalkan Papan pada akhir tahun 1890-an, Raja Billah mengekalkan visi beliau bahawa ia akan menjadi pusat komuniti di Kinta.
"Rumah Besar boleh disamakan dengan Bagas Godang, kediaman rasmi Raja Mandailing yang terletak di tengah-tengah tanah Mandailing, di Sumatera. Demi kasihnya kepada sejarah Mandailing di Perak khususnya, Abdur-Razzaq, bersama isterinya Khoo Salmah Nasution, juga telah menulis sebuah buku sejarah awal Mandailing di Malaysia yang diberi nama "Raja Billah dan Mandailing di Perak: 1875-1911".
Kampung Padang Dan
Kampung Padang Dan merupakan sebuah kampung yang terletak di Kupang, dalam Kedah, iaitu sebuah negeri di Malaysia. Negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara. Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Istana Billah
Seni reka
Menurut Abdur-Razzaq, Rumah Besar Raja Bilah kelihatan hampir serupa dengan rumah-rumah besar golongan bangsawan Melayu dan pelombong Cina Kinta. Tetapi keadaan seni reka dalaman rumah adalah berbeza. Di tingkat bawah, terdapat sebuah ruangan besar dengan kolum berbentuk segi lapan dan satu platform yang dibangkitkan (pangkin). Dalam seni bina Mandailing, ruangan lapan sisi yang melambangkan bahawa bangunan itu telah didirikan dengan sokongan orang-orang dari lapan arah kompas.
Kampung Padang Dan
Poskod
Poskod yang digunakan di Kampung Padang Dan, Kupang, Kedah ialah 09200.
Istana Billah
Seni reka
Di tingkat atas, terdapat beberapa bilik tetamu dan ruangan besar yang lain.
Fungsi
Hakikatnya, Rumah Besar lebih berfungsi seperti Sapo Godang (satu rumah persidangan bagi para bangsawan dan orang yang lebih tua dari Masyarakat Mandailing) berbanding Bagas Godang yang lebih kepada sebuah kediaman Raja. Abdur-Razzaq juga mendakwa bahawa tidak Raja Bilah mahupun mana-mana ahli keluarga lain yang pernah berpindah ke Rumah Besar (menetap seakan-akan rumah kediaman).
Dari segi sejarah, ia telah digunakan untuk majlis perkahwinan, perayaan-perayaan dan majlis-majlis lain. Namun yang paling penting, motif utama pembinaan Rumah Besar (Istana Billah) ini adalah sebagai pusat musyawarah dan pertemuan bagi masyarakat Mandailing dan kaum Muslim dari wilayah Kinta Barat. Kebanyakkan dari mereka akan bertemu dengan Raja Billah bagi membincangkan masalah yang dihadapi dan mengutarakan cadangan-cadangan pembangunan khususnya selepas Solat Jumaat di Masjid Lama Papan.
Selaras dengan hasrat Raja Billah, Rumah Besar (Istana Billah) dan segala barangan dan perkakas didalamnya telah diberikan kepada keturunannya serta menjadi bahan-bahan waqaf.
Pembinaan
Abdur-Razzaq berkata bahawa sebelum kerja-kerja dimulakan, doa khusus telah dibuat dan satu hari bertuah dipilih untuk mula membina rumah, sambil menambah bahawa segenggam tanah dari tanah air Mandailing ditabur di atas asas rumah agam itu.
"Walaupun dibina terutamanya oleh pakar pembinaan berbangsa Cina, masyarakat Mandailing turut menyumbang dalam pembinaannya, masyarakat Mandailing turut membantu membina rumah bersama dengan penghulu mereka. Dipercayai gajah mungkin telah digunakan untuk mengangkat rasuk kayu yang besar."
Satu pejabat penghulu telah dibina ke dalam dinding banir di sepanjang sisi dari sebuah bukit, dan ini adalah selepas itu dikenali sebagai Balai Penghulu.
Tanggapan
Saadiah, 69, berkata lelaki akan makan di pangkin di hujung dewan selepas Solat Jumaat di Masjid Lama Papan. Ia merupakan masjid lama yang hanya tinggal di bandar dan masih berdiri tinggi, walau bagaimanapun ia tidak lagi digunakan apabila kebanyakan keluarga bermigrasi keluar dari Papan selepas tahun 1910.
Kini Rumah Besar sentiasa dikunci dan hanya akan dibuka apabila ia memerlukan pembersihan atau atas permintaan ahli-ahli keluarga dan pengunjung.
Istana Billah dan misteri
Penduduk di sekitar Istana Billah ini sebilangan daripadanya menganggap rumah ini mempunyai pelbagai misteri dan fenomena yang aneh, ini dibuktikan dengan usia rumah ini yang begitu lama, usang dan jarang diurus dengan baik oleh waris-waris keturunan Raja Billah, masyarakat Mandailing ataupun pihak berkuasa. Terdapat pintu zink dan berpagar berkunci yang mengelilingi halaman rumah agar orang luar tidak mencerobohinya dari melakukan aktiviti tidak bermoral.
Ada dakwaan dari penduduk sekitar yang menyatakan Masjid Lama Papan yang terletak bersebelahan Istana Billah ini akan membunyikan beduk dan azan dengan sendiri walaupun tidak ada orang yang melakukan perkara tersebut, ini kerana masjid tersebut adalah masjid lama dan usang dan sudah tidak digunakan lagi untuk tujuan pengibadatan khusus masyarakat sekitar.
Istana Billah juga turut terkenal dengan fenomena paranormal dan kewujudan makhluk halus seperti yang pernah digembar-gembur menerusi penghasilan drama produksi televisyen Warkah Terakhir dan juga filem dokumentari Penunggu Istana yang mendapat tayangan meluas di panggung wayang di seluruh Malaysia.
Agensi Meteorologi Jepun
Agensi Meteorologi Jepun (気象庁) (bahasa Inggeris:Japan Meteorological Agency, JMA) ialah perkhidmatan kaji cuaca bagi kerajaan Jepun. JMA merupakan sebahagian daripada Kementerian Tanah, Infrastruktur dan Pengangkutan yang separa autonomi. JMA bertanggungjawab dalam mengumpul dan melaporkan maklumat dan ramalan cuaca serta pemerhatian dan amaran gempa bumi, tsunami dan letusan gunung berapi di Jepun.
JMA berpangkalan di Chiyoda, Tokyo dengan enam buah pejabat pentadbiran tempatan. Manakala maklumat dikumpul dengan empat buah Balai Cerap Laut, lima buah kemudahan sokongan, empat buah Pusat Perkhidmatan Cuaca Penerbangan dan 47 buah Pusat Pencerapan Kaji Cuaca Tempatan yang dilengkapi dengan satelit cuaca dan pusat kajian.
Selain itu, JMA juga diberi tanggungjawab sebagai satu Pusat Meteorologi Khusus Serantau yang memantau aktiviti siklon tropika di bahagian barat Lautan Pasifik dan memberi amaran dan nasihat di kawasan tersebut.
Untuk mengukur keamatan seismik, JMA telah menempatkan 627 titik pencerapan di seluruh negara Jepun. Pejabat Earthquake Phenomena Observation System yang berkhidmat sepanjang hari menjejak dan melaporkan aktiviti gempa bumi di keseluruhan negara.
Agensi ini juga menjadi wakil dalam Jawatankuasa Penyelaras Ramalan Gempa Bumi Jepun.
Sekolah Kebangsaan Gana, Kota Marudu
Sekolah Kebangsaan Gana atau nama ringkasnya SK Gana, merupakan sebuah Sekolah kebangsaan yang terletak di Peti Surat 337.
Pada 2009, Sekolah Kebangsaan Gana memiliki 155 pelajar lelaki dan 134 pelajar perempuan, menjadikan jumlah keseluruhan murid seramai 289 orang. Ia mempunyai seramai 18 orang guru.2009
Sekolah Menengah Kebangsaan Tun Hussein Onn
Sekolah Menengah Kebangsaan Tun Hussein Onn
Fresnes-sur-Apance
Fresnes-sur-Apance ialah komun di jabatan Haute-Marne di kawasan Champagne-Ardenne di timur laut Perancis.
Syarikat rakaman Sarawak
Berikut adalah senarai syarikat penerbit rekod Sarawak yang diketahui. Mereka bertanggungjawab bagi penerbitan dan pemasaran album-album penyanyi di Sarawak kursusnya lagu-lagu etnik.
Negara Hellenik (1941–1944)
Negara Hellenik (Ελληνική Πολιτεία, Elliniki Politeia, juga diterjemah sebagai Negara Greek ) adalah kerajaan kolaborator Greece semasa pendudukan negara itu oleh Kuasa Paksi dalam Perang Dunia Kedua.
Hajime Sugiyama
Hajime Sugiyama (杉山 元) adalah seorang Fil Marsyal yang berkhidmat dengan jayanya sebagai ketua Turus Am Tentera Darat, dan menteri perang dalam Tentera Darat Imperial Jepun semasa Perang Dunia II antara tahun 1937 dan 1944. Selaku Menteri Perang pada tahun 1937, beliau merupakan salah seorang arkitek utama Peristiwa Jambatan Marco Polo atau perang China-Jepun kedua. Kemudian, selaku Ketua Turus Tentera Darat pada tahun 1940 dan, beliau adalah penganjur terpenting dalam memperluaskan empayar Jepun ke Asia Tenggara dan kemudian perang pencegahan terhadap Amerika Syarikat.
Biografi
Dilahirkan pada keluarga samurai daripada Kokura (kini sebahagian dari Bandaraya Kitakyushu), Wilayah Fukuoka, Sugiyama telah ditauliahkan sebagai Leftenan Muda dalam infantri pada tahun 1901 selepas tamat pengajian dari kelas ke-12 Akademi Tentera Darat Imperial Jepun, dan berkhidmat didalam Perang Jepun-Rusia.
Selepas tamat pengajian dari kelas ke-22 Maktab Turus Tentera Darat pada tahun 1910 dan berkhidmat didalam Staf Am Tentera Darat Imperial Jepun, Sugiyama telah ditugaskan sebagai atase tentera ke Filipina dan Singapura pada tahun 1912. Dinaikkan pangkat ke Mejar pada tahun 1913, beliau telah ditugaskan sekali lagi sebagai atase tentera ke India British pada tahun 1915. Pada masa ini, beliau juga melawat Jerman, dan telah berminat dengan penggunaan kapal terbang tempur dalam Perang Dunia I.
Sekembalinya beliau, Sugiyama telah dinaikkan pangkat ke Leftenan Kolonel, dan menjadi komander Battalion Ke-2 Udara pada Disember 1918. Beliau merupakan penyokong kuat penerbangan tentera, dan selepas kenaikkan pangkatnya ke Kolonel pada tahun 1921, menjadi ketua pertama Pasukan Udara Tentera Darat Imperial Jepun pada tahun 1922.
Pada Mei 1925, Sugiyama menjadi Mejar Jeneral dan pemangku Timbalan Menteri Perang pada Jun 1930. Pada Ogos, beliau menjadi Timbalan Menteri Perang dan Leftenan Jeneral. Beliau kembali memerintah Pasukan Udara Tentera Darat Imperial Jepun pada Mac 1933. Sugiyama telah mendapat kenaikkan pangkat ke jeneral penuh pada November 1936.
Kerjaya Politik
Walaupun tidak pernah dipilih ke jawatan politik, Sugiyama dianggap sebagai ahli politik nasionalis. Beliau bermula dari puak Toseiha, diketuai oleh Kazushige Ugaki, bersama Koiso Kuniaki, Yoshijirō Umezu, Tetsuzan Nagata, dan Hideki Tōjō. Mereka menentang puak radikal Kodaha dibawah Sadao Araki. Kemudian kedua-dua puak bergabung dalam pergerakan Kumpulan Haluan Imperial, dan Sugiyama menjadi salah seorang pemimpin ideologinya.
Perang China-Jepun Kedua
Sejurus selepas Peristiwa 26 Februari, Sugiyama menjadi Menteri Perang. Dibawah tempoh perkhidmatannya, situasi antara tentera Jepun Manchukuo dan tentera China menjadi bertambah teruk, ditambah dengan Peristiwa Jambatan Marco Polo dan pencerobohan Wilayah Shanxi.
Sugiyama secara singkat menerima jawatan medan sebagai Panglima Tentera Darat Kawasan China Utara dan Ketumbukan Garison Mongolia pada Disember 1938.
Perang Dunia II
Sekembalinya ke Jepun, Sugiyama secara singkat dilantik ketua Kuil Yasukuni pada tahun 1939. Pada 3 September 1940, beliau menggantikan Putera Kan'in Kotohito yang sudah berusia sebagai Ketua Staf Am Tentera Darat Imperial Jepun. Beliau merupakan salah seorang pegawai utama tentera darat yang melobikan perang dengan pihak Barat. Walau bagaimanapun, pada 5 September 1941, ketika Jepun diambang perang dengan Amerika Syarikat dan Great Britain, beliau telah dimarahi dengan teruk oleh Majaraja Hirohito kerana membuat ramalan lebih awal tentang pencerobohan Jepun keatas China pada tahun 1937 akan selesai dalam masa tiga bulan, dan mencabar keyakinannya  kemenangan pantas terhadap kuasa Barat.
Sugiyama telah dianugerahkan pangkat kehormat Fil Marsyal pada 21 Jun 1943. Oleh kerana semua barisan perang tumbang, Sugiyama telah dilucutkan jawatan sebagai Ketua Turus Am pada 21 Februari 1944, oleh Jeneral Hideki Tōjō (yang masih terus berkhidmat sebagai Perdana Menteri).
Sugiyama telah dilantik sebagai Inspektor Jeneral Latihan Tentera, yang mana masih merupakan salah satu jawatan paling berprestij dalam Tentera Darat. Selepas pemecatan Tōjō pada Julai 1944, Sugiyama sekali lagi menjadi Menteri Perang. Pada Julai 1945, beliau telah diminta mengambil alih pemerintahan Tentera Darat Umum Pertama, yang mengarah barisan pertahanan tanah besar Jepun menentang pencerobohan pihak Bersekutu yang bakal berlaku.
Sepuluh hari selepas penyerahan kalah Jepun, ketika menyiapkan persediaan untuk pembubaran akhir Tentera Darat Imperial Jepun seperti yang ditentukan oleh Kuasa Bersekutu yang menang, Sugiyama membunuh diri dengan menembak dadanya sebanyak empat kali dengan revolver ketika berada didalam pejabatnya. Di rumah pula, isterinya juga membunuh diri. Pusaranya terletak di Tanah Perkuburan Tama, di Fuchū, Tokyo.
Jettenbach, Rhineland-Palatinate
Jettenbach merupakan sebuah kawasan perbandaran terletak di daerah Kusel, Rhineland-Palatinate, Jerman.
Kampung Bukit Kuda
Kampung Bukit Kuda merupakan sebuah kampung yang terletak di Merlimau, dalam Melaka, iaitu sebuah negeri di Malaysia.
Poskod
Poskod yang digunakan di Kampung Bukit Kuda, Merlimau, Melaka ialah 77300.
Gerakan 4 Mei
Gerakan 4 Mei (Cina tradisional: 五四運動; Cina ringkas: 五四运动; pinyin: Wǔsì Yùndòng) ialah gerakan anti-imperialisme, budaya dan politik muncul dengan demonstrasi yang dilakukan oleh para pelajar di Beijing pada 4 Mei 1919. Mereka menentang kerajaan China atas respon lambat kerajaan terhadap Perjanjian Versailles terutamanya masalah Shandong. Demonstrasi ini telah menyemarakkan protes peringkat nasional dan menjadi tanda semangat nasionalisme orang Cina yang meruap-ruap naik untuk perubahan kepada pergerakan politik untuk rakyat dan bukannya hanya untuk golongan elit intelektual.
Latar belakang
Gerakan 4 Mei merujuk kepada demonstrasi yang dilancarkan oleh pelajar-pelajar di Universiti Peking (Beijing) pada 4 Mei 1919.
Kemunculan Gerakan 4 Mei disebabkan oleh perasaan tidak puas hati terhadap keputusan Perjanjian Versailles yang memihak kepada Jepun.
Pada 4 Mei 1919, lebih kurang 5000 orang yang terdiri daripada pensyarah dan mahasiswa Universiti Peking (Beijing) mengadakan demonstrasi membantah keputusan Perjanjian Versailles.
Demonstrasi pelajar mendapat sokongan dan sambutan yang amat menggalakkan daripada rakyat Cina. Perkembangan ini menyebabkan rusuhan dan pemogokan diadakan di seluruh negara.
Matlamat utama gerakan ini adalah menyelamatkan China daripada ancaman kuasa-kuasa asing.
Kreimbach-Kaulbach
merupakan sebuah kawasan perbandaran terletak di daerah Kusel, Rhineland-Palatinate, Jerman.
Sekolah Kebangsaan Pemberian
Sekolah Kebangsaan Pemberian atau nama ringkasnya SK Pemberian, merupakan sebuah Sekolah kebangsaan yang terletak di kampung pemberian.
Pada 2009, Sekolah Kebangsaan Pemberian memiliki 79 pelajar lelaki dan 74 pelajar perempuan, menjadikan jumlah keseluruhan murid seramai 153 orang. Ia mempunyai seramai 12 orang guru.2009
Dataran Merdeka
thumb|300px|Stadium Merdeka di tengah-tengah Kuala Lumpur, dimana kemerdekaan Malaya diisytiharkan oleh Tunku Abdul Rahman dengan pekikan 7 kali MERDEKA pada 1957.
Di sinilah, di hadapan bangunan Sultan Abdul Samad, bendera Union Jack diturunkan dan bendera Federasi Malaya dinaikan buat pertama kali pada tengah malam 31 Ogos 1957. Semenjak itu, Dataran Merdeka menjadi tempat perarakan sambutan ulang tahun kemerdekaan Malaysia setiap tahun sejak 1957. Pelbagai acara diadakan di sini. Antaranya ialah Citrawarna dan Larian Merdeka.
Bangunan Sultan Abdul Samad merupakan mercu tanda yang paling penting yang dibina oleh pihak British, yang mengadap kearah Dataran Merdeka. Seni bina Moorish yang indah ini siap dibina pada 1897, menjadi pejabat beberapa jabatan penting semasa pentadbiran British.
150px|kanan|thumb|Tiang bendera pada waktu malam Tiang bendera setinggi 95-meter, antara yang tertinggi di dunia, menandakan tapak itu dengan kepingan bulat marmar hitam. Ia terletak di bahagian selatan dataran.
Bangunan kayu separuh Tudor dibina pada 1890 dan menjadi tempat menonton perlawanan Kriket pada petang Ahad.
Bangunan Kelab Di raja Selangor stail Tudor, yang dibina pada 1890 jauh berbeza dengan bangunan seni bina Moorish bangunan Sultan Abdul Samad yang terletak arah bersetentangan dataran.
Dataran Merdeka mempunyai bahagian bawah tanah yang dibangunkan pada tahun 1995. Dataran Merdeka bolehlah dikatakan berfungsi sebagai terowong keselamatan jika terjadi peperangan sebagaimana di Iraq.
Dataran Merdeka kini digunakan semula untuk sambutan ulang tahun kemerdekaan ke-50 termasuk Konsert Menjelang Malam Merdeka.
Nußbach, Rhineland-Palatinate
Nußbach merupakan sebuah kawasan perbandaran terletak di daerah Kusel, Rhineland-Palatinate, Jerman.
Lapangan Terbang Gustavo Artunduaga P
Lapangan Terbang Gustavo Artunduaga P adalah sebuah lapangan terbang yang terletak di bandar Florencia, Colombia.
Meridian timur ke-102
Meridian 102° timur Greenwich adalah garis longitud yang bermula dari Kutub Utara merentasi Lautan Artik, Asia, Lautan Hindi, Lautan Selatan dan Antartika ke Kutub Selatan.
Meridian timur ke-102 membentuk bulatan agung dengan meridian barat ke-78.
Dari Kutub ke Kutub
Bermula di Kutub Utara dan menuju selatan ke Kutub Selatan, meridian timur ke-102 melalui:
! scope="col" width="130" | Koordinat ! scope="col" | Negara, wilayah atau laut ! scope="col" | Catatan ! scope="row" style="background:#b0e0e6;" | Lautan Artik ! scope="row" style="background:#b0e0e6;" | Laut Laptev ! scope="row" | 🇷🇺 ! scope="row" style="background:#b0e0e6;" | Laut Kara ! scope="row" | 🇷🇺 ! scope="row" | 🇲🇳 ! scope="row" | ! scope="row" | 🇱🇦 ! scope="row" | 🇹🇭 ! scope="row" style="background:#b0e0e6;" | Teluk Thailand ! scope="row" | 🇹🇭 ! scope="row" | 🇲🇾 ! scope="row" style="background:#b0e0e6;" | Selat Melaka ! scope="row" | 🇮🇩 ! scope="row" style="background:#b0e0e6;" | Lautan Hindi ! scope="row" style="background:#b0e0e6;" | Lautan Selatan ! scope="row" | Antartika
Lapangan Terbang Gustavo Artunduaga P
Lapangan Terbang Gustavo Artunduaga P terletak pada kedudukan latitude N01* 35.3393', longtitude W75* 33.8325' pada ketinggian 540.72 meter dari aras laut..
Bustuchin
Bustuchin merupakan sebuah komun yang terletak di wilayah Gorj, Romania.
Lalisa Manobal
Lalisa Manobal /Pranpriya Manobal (Thai: ลลิษา มโนบาล atau ปราณปริยา มโนบาล) (lahir 27 Mac 1997),  yang lebih dikenali sebagai Lisa, ialah seorang penyanyi, penari dan rapper Thailand yang berpangkalan di Korea Selatan. Beliau terkenal sebagai ahli kumpulan wanita Korea Selatan BLACKPINK.
Kehidupan awal
Pranpriya Manobal lahir pada 27 Mac 1997, di Buriram, Thailand. Beliau kemudiannya telah mengubah nama secara rasmi kepada Lalisa. Beliau merupakan anak tunggal kepada ibunya warga Thailand dan ayah tirinya yang berasal daripada Switzerland. Lisa telah menamatkan pembelajaran menengah di Sekolah Praphamontree 1 dan 2. Sejak kecil lagi, Lisa mempunyai minat yang mendalam terhadap industri muzik di Korea Selatan dan mempunyai idol seperti BIG BANG dan 2NE1, yang menyebabkan beliau ingin menjadi ahli kumpulan Kpop wanita.
Pada awal tahun 2009, Lisa telah memasuki pertandingan menyanyi sebagai wakil sekolah untuk pertandingan "Top 3 Good Morals of Thailand"  anjuran The Moral Promotion Center dan mendapat tempat kedua. Beliau juga telah menyertai banyak pertandingan menari seperti 'To Be Number One' di Thailand. Setelah itu, Lisa telah menyertai kumpulan tarian We Zaa Cool yang mempunyai 11 orang ahli termasuk BamBam daripada kumpulan Kpop Got7. Pada bulan september 2009, We Zaa Cool telah menyertai pertandingan 'LG Entertainment Million Dream Sanan World broadcast' dan telah memenangi anugerah 'Special Team'
Pada tahun 2010, Lisa telah menyertai pertandingan ujibakat oleh YG Entertainment di Thailand. Beliau merupakan satu-satunya individu yang berjaya melepasi ujian saringan daripada 4000 peserta. Lisa kemudiannya telah menyertai label itu sebagai trainee pertama yang berasal daripada Thailand pada 11 April 2011. Pada bulan Mac, 2015 Lisa telah mendapat gig pertama sebagai model kepada Nona9on yang merupakan pakaian berjenama untuk pakaian jalanan dan menjadi duta kepada alat kosmetik Moonshot pada tahun 2016.
2016–kini: Blackpink, Real Man 300 dan Lilifilm Official
Pada 8 Ogos 2016, Lisa telah melakukan kemunculan sulungnya sebagai salah satu ahli dari 4 orang ahlid Kumpulan Kpop Korea Selatan BLACKPINK. Beliau merupakan satu-satunya artis bukan korea di bawah syarikat YG Entertainment. BLACKPINK telah mengeluarkan abum pertama mereka Square One dengan single lagu 'Boombayah dan Whistle' yang telah memperoleh Perfect All Kill dan menjuarai carta muzik di Korea Selatan setelah debut. Setakat ini, BLACKPINK telah mengeluarkan album studio bahasa JEPUN, BLACKPINK In Your Area (Live album) dan dua album mini iaitu Square Up dan Kill This Love.
Lisa juga telah menyertai program MBC military variety program REAL MAN 300 sebagai ahli sementara di mana beliau telah menjadi sebahagian daripada Tentera Korea pada bulan September 2018. Rancangan televisyen itu merupakan rancangan pertama solo beliau setelah debut. Kemunculan beliau telah mendapat anugerah 'Character Of The Year' daripada Anugerah MBC Entertainment. Pada bulan November, 2018 Lisa telah membuat chanel Youtube nya yang dikenali sebagai LiliFilm Official. Setakat bulan Mac 2020, beliau telah mempunyai lebih kurang 2.3 Juta pelanggan dan menerima Plak Butang Emas. Pada bulan oktober 2019, Lisa telah diumumkan akan menyertai program survival dikenali sebagai Youth With You: Idol Producer sebagai mentor tarian.
Duta
Lisa merupakan model alat kosmetik jenama Moonshot di Korea Selatan dan telah menjadi duta produk tersebut di China pada 21 Mac 2018. Pada 25 Julai 2019, Lisa telah menjadi duta untuk koleksi terbaru 6 produk Moonshot yang juga mempunyai tandatangan beliau sebagai sebahagian daripada pembungkusan produk. Pada 28 Mac 2019, Lisa telah menjadi duta kepada AIS Thailand yang merupakan syarikat telekomunikasi terbesar di Thailand. Lisa merupakan duta termahal yang telah dipilih oleh AIS. Iklan AIS yang dibintangi Lisa juga merupakan iklan yang banyak ditonton oleh orang di Thailand. Pada 11 Mei 2019, Lisa telah menjadi duta untuk telefon bimbit Samsung Galaxy S10 di Thailand. Iklan pertama beliau dibawah produk itu telah diterbitkan pada 14 Mei 2019. Seterusnya, Lisa juga telah menjadi duta dan model untuk permainan video Ragnarok M: Eternal Love dan muncul sebagai karakter di dalam server 'Midnight Party' sejak 24 Julai 2019.
Pada Januari 2020, Lisa telah menyertai artis dibawah label yang sama iaitu Mino daripada kumpulan kpop WINNER sebagai model untuk pakai sukan jenama Adidas untuk musim 2020 dalam kategori My Shelter.
Pada Oktober 2020 lepas Lisa juga diumum kan sebagai DUTA besar bagi alat kosmetik jenama MAC Yang berasal dari Toronto,kanada
Senarai pemain gitar bes Malaysia
Berikut adalah senarai pemain gitar bes di Malaysia.
Lalisa Manobal
Fesyen
Pada bulan Januari 2019, Lisa menjadi inspirasi kepada Hedi Slimane iaitu pengarah seni, kreatif dan imej bagi Celine, sebuah jenama mewah Perancis dan sekarang telah menjadi Duta besar Celine.
Pada November 2019, Penshoppe telah mendedahkan bahawa Lisa telah menyertai keluarga Penshoppe sebagai duta terbaru mereka. Lisa juga telah dipilih sebagai Duta besar Bulgari
Impak dan pengaruh
Pada April 2019, Lisa menjadi idola K-pop yang paling diikuti di Instagram dengan 17.4 juta pengikut pada masa itu.
Ketika Lisa menjadi muka hadapan majalah solo pertamanya untuk isu Harper Bazaar Thailand Mei 2019, MEI, pengedar Harper Bazaar melaporkan bahawa semua 120,000 salinan bercetak dalam stok telah dijual. Telah dilaporkan bahawa secara purata, 30,000 salinan biasanya dicetak dan selebriti terkenal ini mempunyai purata 60,000 salinan yang dicetak. Walau bagaimanapun, walaupun telah menjual 120,000 salinan, permintaan awam masih belum dapat dipenuhi.
Berikutan kehadiran Lisa di Celine Fashion Show untuk koleksi musim panas lelaki 2020 di Paris, Perancis, semasa Minggu Fesyen Paris, Lyst melaporkan bahawa pencarian global untuk beg Celine's Triomphe melonjak 66% pada 28 Jun, 2019, selepas dia menerbitkan gaya imej di media sosialnya yang menarik perhatian orang ramai.
Oberweiler-Tiefenbach
merupakan sebuah kawasan perbandaran terletak di daerah Kusel, Rhineland-Palatinate, Jerman.
Sekolah Kebangsaan Ranau
Sekolah Kebangsaan Ranau atau nama ringkasnya SK Ranau, merupakan sebuah Sekolah kebangsaan yang terletak di Peti Surat 389.
Pada 2009, Sekolah Kebangsaan Ranau memiliki 186 pelajar lelaki dan 136 pelajar perempuan, menjadikan jumlah keseluruhan murid seramai 322 orang. Ia mempunyai seramai 25 orang guru.2009
Kampung Tamu Darat
Kampung Tamu Darat atau dikenali sebagai Kampung Pinasang Tamu Darat ialah sebuah kampung yang terletak di daerah Kota Belud, Sabah. Kampung ini terletak kira-kira 11km dari pekan Kota Belud. Majoriti penduduk kampung ini berbangsa Dusun dan beragama Kristian. Tetapi ada beberapa buah keluarga yang beragama Islam yang menetap di kampung itu.
Dipercayai bahawa Kampung Lipantai mula diduduki oleh mereka lebih kurang 15 tahun sebelum kedatangan Jepun dalam Perang Dunia Kedua (1941-1945). Apabila tentera Jepun menyerang Borneo Utara, penduduk Kampung Lipantai kembali semula ke Kampung Pinasang untuk mengelak kezaliman tentera Jepun.
Bagan Serai
Bagan Serai adalah sebuah pekan di utara Negeri Perak. Keluasan Mukim Bagan Serai adalah 143.58 km/persegi. Lokasinya di daerah kerian yang terletak di selatan negeri Pulau Pinang dan di utara Bandar Taiping, Perak serta Kuala Kurau di barat dan Alor Pongsu di timur. Tempat yang berhampiran ialah Gunung Semanggol, Alor Pongsu, Parit Buntar, dan Kuala Kurau. Kedudukannya adalah pada latitud 5.0166667 Utara dan longitud 100.5333333 Timur. Ia terletak pada ketinggian 133 meter dari aras laut.
Kampung Tamu Darat
Asal-usul nama
Tamu Darat mendapat namanya adalah disebabkan oleh kewujudan kawasan tamu di tepi Sungai Kadamaian sewaktu zaman British lagi iaitu sebelum pendudukan tentera Jepun. Satu-satunya tamu yang wujud pada ketika itu ialah penduduk di sekitar Kota Belud menamakannya sebagai Tamu Darat yang bermaksud tamu di sebelah hulu.
Namun, apabila tentera Jepun datang ke kawasan ini, tamu tersebut tidak beroperasi lagi. Sejak itu, kawasan tersebut tidak digunakan lagi sehingga menjadi kawasan hutan belukar. Kawasan tamu tersebut tidak wujud lagi, namun namanya diambil sebagai nama kampung yang ada sekarang ini. Bekas tapak tamu tersebut kini dijadikan sebagai tapak rumah, sawah dan Pejabat Pertanian bagi tujuan penyelidikan.
Eva Cobo
Eva Cobo merupakan seorang pelakon Sepanyol.
Ruzhintsi
Ruzhintsi merupakan sebuah kampung yang terletak di Bulgaria.
Subamia
Subamia merupakan sebuah desa/kelurahan yang terletak dalam (daerah) kecamatan Tabanan, Kabupaten Tabanan, Wilayah Bali, Indonesia.
Poskod
Poskod yang digunakan di Subamia adalah 82115. Terdapat 12 buah desa/kelurahan di dalam daerah kecamatan Tabanan.
Kampung Tamu Darat
Asal-usul nama
Memandangkan sebahagian besar penduduk Kampung Tamu Darat berasal dari Kampung Pinasang, maka pada tahun 1984, satu usul telah dibuat oleh Pengerusi JKKK Kampung Tamu Darat pada ketika itu iaitu OKK Haji Razalee Goroh agar nama Pinasang digabungkan dengan nama Tamu Darat. Usul ini telah diterima dengan sebulat suara oleh penduduk Kampung Tamu Darat dan disokong sepenuhnya oleh bahagian pentabiran luar bandar Pejabat Daerah Kota Belud. Kini, Kampung Tamu Darat dikenali sebagai Kampung Pinasang Tamu Darat. Keturunan yang terdapat di Kampung tersebut adalah keturunan yang ke-10 dari nenek moyang yang mendiami Kampung Pinasang sejak kurun ke-18 lagi.
Penduduk
Dusun, Sino-Dusun dan lain-lain adalah antara urutan kaum yang mendiami Kampung Pinasang Tamu Darat ini. Penduduk kampung yang majoritinya berbangsa Dusun hidup dalam keadaan harmoni di antara satu sama lain. Kehidupan yang didasarkan kepada kerohanian sedikit sebanyak banyak membantu mereka mengekalkan kesejahteraan di dalam kampung tersebut. 95 peratus penduduk beragama Kristian manakala selebihnya beragama Islam.
Keadaan rumah-rumah di kampung ini berhampiran antara satu sama lain. Walau bagaimanapun, terdapat juga rumah-rumah yang didirikan secara terpisah-pisah. Ini kerana mereka telah mula membina rumah-rumah mereka di atas tapak tanah mereka sendiri yang berkeluasan sekitar 0.4 hektar. Situasi ini menyebabkan corak penempatan mereka di situ adalah secara berkelompok dan berselerak.
Terdapat beberapa tokoh yang pernah lahir di Kampung Pinasang Tamu Darat ini pada suatu ketika dahulu. Salah satunya ialah mendiang N.C. Goroh Tahiron yang pernah berkhidmat sebagai Ketua Kampung dan Ketua Anak Negeri Kota Belud. Antara jasanya yang tetap menjadi ingatan penduduk kampung tersebut hingga ke hari ini ialah daya usahanya di dalam memimpin demi kebaikan serta peningkatan taraf ekonomi di kalangan masyarakatnya.
Tokoh kedua yang pernah lahir di dalam Kampung Pinasang Tamu Darat ini ialah mendiang Datuk Baggai Basirun. Nama Datuk Baggai Basirun juga tetap menjadi kenangan di dalam kotak fikiran masyarakat kampung ini atas jasanya demi memajukan masyarakatnya. Sumbangan kedua-dua tokoh di atas tetap diteruskan oleh generasi yang seterusnya demi mengangkat martabat masyarakat di Kampung Pinasang Tamu Darat dan di kampung-kampung sekitarnya.
Sosioekonomi
Lebih kurang 50 peratus penduduk di Kampung Pinasang Tamu Darat bekerja sebagai penoreh getah. Mereka mengusahakan projek tanaman getah secara berkelompok yang dibiayai sepenuhnya oleh pihak kerajaan. Projek tersebut adalah di bawah seliaan Lembaga Tabung Getah Sabah selama lebih kurang lima tahun pertama pada awal penanamannya. Kemudian, pada tahun-tahun yang seterusnya, para pemilik getah kelompok itu sendiri yakni penduduk Kampung Pinasang Tamu Darat yang akan melakukan usaha-usaha penjagaan sehingga mereka meraih hasil torehan getah mereka masing-masing.
Penduduk juga turut berkhidmat di sektor kerajaan dan yang selebihnya bekerja di sektor swasta, berniaga dan bekerja sendiri. Kebanyakan penduduk yang berkhidmat dengan kerajaan bekerja sebagai guru, pegawai kerajaan, jururawat dan pelbagai lagi jawatan sama ada tinggi mahupun rendah di dalam pelbagai jawatan.
Antara aktiviti ekonomi yang giat dijalankan di Kampung Pinasang Tamu Darat ialah mengusahakan bengkel membaiki dan membersihkan kenderaan, mini stesen minyak, mini pengisar padi, kedai makan, kedai runcit dan sebagainya. Purata pendapatan penduduk yang bekerja sendiri dalam sebulan yang terdiri daripada golongan petani, peniaga dan lain-lain di kampung ini ialah lebih kurang RM250 hingga RM1,000. Manakala, bagi mereka yang bekerja di sektor kerajaan dan swasta dengan bergaji tetap mampu memperoleh pendapatan dari RM750 hingga RM1,200 sebulan.
Sumber
http://telecentre.my/kampungtamudarat/index.php/ms/sejarah.html
Bagan Serai
Demografi
Bagan Serai merupakan bandar kedua terbesar di Daerah Kerian. Anggaran jumlah penduduk Bagan Serai adalah sebanyak 40 530 (2017). 50.7% penduduk adalah lelaki dan 49.3% adalah perempuan. Daerah ini terkenal dengan penempatan masyarakat Melayu berketurunan Banjar yang berasal dari Banjarmasin, Kalimantan.
Ekonomi
Bagan Serai terletak di jelapang padi Kerian. Secara tradisi, sumber ekonomi utama di kawasan sekitar pekan Bagan Serai adalah pertanian terutamanya padi, kelapa sawit dan perikanan. Bagan Serai menjadi pusat pengumpulan hasil pertanian untuk di bawa ke seluruh Malaysia. Pusat bandar Bagan Serai merupakan nadi ekonomi pekan ini. Beberapa buah bank, pasaraya, arked perniagaan dan terminal bas dan teksi terletak di sini.
Pengangkutan
Bagan Serai dihubungi melalui jalan darat oleh jalan raya Persekutuan 1. Perkhidmatan bas awam menghubungkan Bagan Serai dengan Taiping dan Parit Buntar. Pekan ini bakal dihubungi dengan Butterworth, Taiping dan Ipoh melalui perkhidmatan tren elektrik (ETS) menjelang akhir tahun 2015.